stanford-oval/wikipedia huggingface dataset:
Linophryne arborifera

| Linophryne arborifera |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Krottikalat Lophiiformes
Heimo::  Pensaskrotit Linophrynidae
Suku::  Linophryne
Laji::  arborifera
Kaksiosainen nimi
 Linophryne arborifera  Regan, 1925 
Katso myös
   Linophryne arborifera Wikispeciesissä   Linophryne arborifera Commonsissa 
Infobox OKNimi-testi OKIUCN-testi OK: 
Linophryne arborifera on noin seitsemän senttimetrin pituinen syvänmeren kala, jota tavataan yli 200 metrin syvyydessä Atlantilla ja Tyynenmeren länsiosassa. Nimensä se on saanut alaleuassaan olevasta lisäkkeestä, joka muistuttaa merilevätupsua. Lisäksi sillä on kuonossaan valoelin kuten useimmilla muillakin syvänmeren krottikaloilla.
Ravinto

Laji syö kaikkia eläimiä, jotka vain mahtuvat suuhun.
Lisääntyminen

Kalalla on varsin erikoinen tapa lisääntyä: Koiras, joka on paljon naarasta pienempi tarraa loisena naaraan kylkeen ja kasvaa kiinni tähän. Koiras saa kaiken ravintonsa naaraalta ja muuttuu pelkäksi sokeaksi ja hajuaistittomaksi siittiövarastoksi.[lähde? ]
Veenendaal

| Veenendaal |
| --- | --- |
 Näkymä Veenendaaliin talvella.
 lippu:  vaakuna

 Koordinaatit: 52°1′N, 5°33′E 
Valtio:  Alankomaat
Provinssi:  Utrecht
Hallinto:  
 – Asutustyyppi:  Kunta
 – Pormestari:  Ties Elzenga
Pinta-ala:  
 – Kokonaispinta-ala:  19.81 km²
 – Maa:  19.60 km²
 – Josta vettä:  0.21 km² 
Väkiluku (31.12.2008):  62 058
 – Väestötiheys:  3166 as./km²
Aikavyöhyke:  UTC+1
 – Kesäaika:  UTC+2
Postinumero:  3900-3907
 
 www.veenendaal.nl 
Infobox OKVirheellinen NIMI-arvo: 
Veenendaal on kunta ja kaupunki keskellä Alankomaita, Utrechtin provinssissa. Asukkaita kunnassa on 62 058 (31.12.2008) ja väestötiheys on 3 166 as./km². Kunnan pinta-ala on 19,81 neliökilometriä, josta vettä on 0,21 km². Veenendaalin pormestarina toimii Ties Elzenga. Kunnassa on 2 900 yritystä ja 553 kauppaa.
Veenendaalin naapurikunnat ovat Rhenen etelässä, Utrechtse Heuvelrug lännessä, Renswoude pohjoisessa sekä Gelderlandin provinssiin kuuluva Ede pohjoisessa ja idässä.
Vuonna 1997 Veenendaal valittiin Euroopan vihreimmäksi kaupungiksi ja vuonna 2004 puolestaan Alankomaiden.
Tšekissä sijaitseva Olomouc on Veenendaalin yhteistyökaupunki.
Tunnettuja asukkaita

Rob Barel (1957), yleisurheilija ja triathlonisti
Stef Bos (1961), laulaja
DJ Jean (1968), DJ
Yuri Landman (1973), muusikko, kirjailija
Gerald Troost (1978), säveltäjä, laulaja, lastenkirjailija
Headhunterz (1985), äänitetuottaja, remixaaja, DJ
Aiheesta muualla

Kuvia tai muita tiedostoja aiheesta Veenendaal Wikimedia Commonsissa
Virallinen kotisivu (hollanniksi) (englanniksi)
Historiallista tietoa ja valokuvia Veenendaalista (hollanniksi)
Kartta Veenendaalin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Lohtunaiset

Japanilaisten joukkojen lohtunaisiksi kaappaamia kiinalaisia ja malesialaisia tyttöjä Penangissa.
Kartta Japanin miehitysalueista
Lohtunaiset olivat naisia ja tyttöjä, jotka Japanin keisarillinen armeija pakotti seksiorjuuteen Japanin miehitysalueilla jo ennen toista maailmansotaa sekä sodan aikana. Termi on suora käännös japaninkielisestä sanasta ianfu, joka on kiertoilmaus prostituoidulle. Etelä-Koreassa on keskuskeltu korvaavasta termistä ”seksiorja”, vaikka lohtunainen-termiä ovat käyttäneet Korean valtionjohto sekä uhrit itse. Arviot naisten määrästä vaihtelevat muutamasta kymmenestä tuhannesta jopa kahteensataan tuhanteen.
Lohtunaisten kohtalo on vielä 2000-luvullakin haitannut Japanin ja sen naapurimaiden suhteita. Joulukuussa 2015 Etelä-Korea ja Japani pääsivät viimein sopimukseen lohtunaisista ja Japani muun muassa pyysi lohtunaisten kohtelua anteeksi ja sitoutui maksamaan elossa oleville lohtunaisille korvauksia. 8. tammikuuta 2021 Etelä-Korea määräsi Japanin maksamaan 100 miljoonaa Etelä-Korean wonia (91 800 Yhdysvaltain dollaria) jokaiselle kahdelletoista vielä elossa olevalle eteläkorealaiselle lohtunaiselle, joita Japanin armeija seksuaalisesti hyväksikäytti toisen maailmansodan aikana. Japani hylkäsi määräyksen 23. tammikuuta.
Aiheesta muualla

Kuvia tai muita tiedostoja aiheesta Lohtunaiset Wikimedia Commonsissa
Linois-luokka

| Linois-luokka |
| --- | --- |
 Luokkaan kuuluva Lavoisier

Tekniset tiedot
Uppouma:  2 285-2 318 t (suunniteltu)
Pituus:  100,63 m (kokonaispituus)
Leveys:  10,62 m
Syväys:  5,44 m
Koneteho:  2-akselinen VTE, 16 kattilaa, 6 800 ihp
Nopeus:  20,5 solmua
Miehistöä:  250-269
Aseistus
Meritorjunta:  4 × Canon de 138 mm Modèle 1893 2 × Canon de 100 mm Modèle 1891 8 × Canon de 47 mm Modèle 1885 2× Canon de 37 mm Modèle 1885 4 × 365 mm torpedoputkea 120 miinaa
Linois-luokka oli Ranskan laivaston kolmen panssarikansiristeilijän muodostama alusluokka.
Alukset

| Nimi | Telakka | Kölinlasku | Vesille | Palvelus (koeajot) | Kohtalo |
| --- | --- | --- | --- | --- | --- |
| Linois | Forges et Chantiers de la Méditerranée, La Seyne | elokuu 1892 | 30. tammikuuta 1894 | 13. maaliskuuta 1895 | poistettu alusluettelosta 9. maaliskuuta 1910 |
| Galilée | Arsenal de Rochefort | 11. huhtikuuta 1894 | 28. huhtikuuta 1896 | 1. maaliskuuta 1897 | poistettu alusluettelosta 3. elokuuta 1910 |
| Lavoisier | Arsenal de Rochefort | 7. tammikuuta 1895 | 17. huhtikuuta 1897 | 1. joulukuuta 1897 | poistettu alusluettelosta 7. kesäkuuta 1920 |
Lohtupirskomarja

| Lohtupirskomarja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Kaari::  Putkilokasvit Tracheophyta
Alakaari::  Siemenkasvit Spermatophytina
Kladi::  Koppisiemeniset Magnoliophytina
Lahko::  Sapindales
Heimo::  Kvassiakasvit Simaroubaceae
Suku::  Pirskomarjat Brucea
Laji::  antidysenterica
Kaksiosainen nimi
 Brucea antidysenterica  J.F.Mill. 
Katso myös
   Lohtupirskomarja Commonsissa 
Infobox OKVirheellinen NIMI-arvoIUCN-testi OK: 
Lohtupirskomarja (Brucea antidysenterica) on kvassiakasvien (Simaroubaceae) heimoon ja pirskomarjojen (Brucea) sukuun kuuluva kasvilaji. Se on yksikotinen pensas tai pieni puu, joka voi kasvaa korkeimmillaan seitsemän metriä korkeaksi. Lohtupirskomarjaa on käytetty perinteisessä lääkinnässä, joskin sen hedelmät ovat myrkyllisiä.
Lohtupirskomarja kasvaa luonnossa ainavihantien metsien alakerroksissa, metsänreunoilla sekä usein hakkuuaukeoilla. Lajia tavataan 1750–2500 metrin korkeudella merenpinnasta. Lohtupirskomarja on trooppisen Afrikan kasvilaji ja kasvaa luonnossa Guineasta ja Nigeriasta itään Etiopiaan sekä etelään Angolaan, Malawiin ja Sambiaan ulottuvalla alueella.
Lohtupirskomarjan juuria, hedelmiä ja kaarnaa on käytetty punataudin hoitoon perinteisessä lääketieteessä, mihin lajin nimikin viittaa. Nykyaikaiset tutkimukset ovat vahvistaneet lohtupirskomarjan vaikutukset punatautiin ja tuoneet esiin myös kasvin muita potentiaalisia lääkinnällisiä käyttökohteita.
Aiheesta muualla

Laji.fi: Lohtupirskomarja (Brucea antidysenterica)
JSTOR Global Plants: Brucea antidysenterica (englanniksi)
Global Biodiversity Information Facility (GBIF): Brucea antidysenterica (englanniksi)
Lohéac

| Lohéac (Lohieg) |
| --- | --- |
 Kunnantalo
 vaakuna
 Lohéac
 Koordinaatit: 47°51′59″N, 1°52′55″W 
Valtio:  Ranska
Alue:  Bretagne
Departementti:  Ille-et-Vilaine
Arrondissementti:  Redon
Pinta-ala:  
 – Kokonaispinta-ala:  5,1 km²
Väkiluku (2018):  653 
 – Väestötiheys:  127 as./km²
Kunnan numero:  35155
 
 Kunnan kotisivut 
Infobox OKVirheellinen NIMI-arvo: 
Lohéac (bretoniksi Lohieg) on kunta läntisessä Ranskassa Ille-et-Vilainen departementissa Bretagnen alueella. Se sijaitsee noin 33 kilometriä Redonin kaupungista koilliseen.
Kunnassa on 1600-luvun kartanoon rakennettu automuseo Manoir de l'automobile. Museossa on yli 400 ajoneuvoa, mukaan lukien 30 hevosvetoajoneuvoa, 50 moottoripyörää ja polkupyörää. Museon yhteydessä on myös 2,5 kilometrin mittainen kilparata, jossa pääsee ajamaan maksua vastaan.
Lohéacissa on Ranskan vanhin rallicrossrata, Circuit de Lohéac. Rata isännöi rallicrossin Ranskan mestaruuskisoja vuosina 1976–2012. Vuodesta 2014 lähtien se on isännöinyt FIA:n järjestämän MM-sarjan, FIA World Rallycross Championshipin Ranskan osakilpailua.
Manoir de l'automobile
30-luvun autoja automuseossa
Circuit de Lohéac
Aiheesta muualla

Kuvia tai muita tiedostoja aiheesta Lohéac Wikimedia Commonsissa
Lucania

Lucanian kartta.
Lucania (m.kreik. Λευκανία, Leukania) oli historiallinen maakunta Etelä-Italiassa.
Lucania sijaitsi suurelta osin nykyisen Basilicatan alueella ylettyen luoteessa myös nykyisen Campania alueelle Salernon ja Cosenzan maakuntaan. Sitä rajoittivat aikanaan idästä Tarantonlahti ja Apulia, pohjoisesta Samnium ja Campania, lännestä Tyrrhenanmeri sekä etelästä Bruttium.
Lucaniaa asuttivat ennen Rooman valtakunnan valloittamista italialaiset heimot ja kreikkalaiset siirtolaiset Magna Graecian eli Suur-Kreikan alueella. Heidän tärkeimmät kaupunkinsa olivat Herakleia (lat. Heraclea) ja Metapontion (Metapontum) Tarantonlahden rannalla sekä Poseidonia (Paestum) ja Pyksus (Buxentum) Tyrrhenanmeren rannalla. Roomalaisella kaudella Lucania kuului yhdessä Bruttiumin kanssa Regio III Lucania et Bruttiin alueeseen ja myöhemmin Lucania et Bruttiin provinssiin.
Leijonakuningas (vuoden 2019 elokuva)

| Leijonakuningas> The Lion King |
| --- | --- |

Ohjaaja:  Jon Favreau
Käsikirjoittaja:  Jeff Nathanson
Perustuu:  Irene Mecchin, Jonathan Robertsin ja Linda Woolvertonin elokuvaan Leijonakuningas
Tuottaja:   Jon Favreau  Jeffrey Silver  Karen Gilchrist 
Säveltäjä:  Hans Zimmer
Kuvaaja:  Caleb Deschanel
Leikkaaja:   Mark Livolsi  Adam Gerstel 
Pääosat:   Donald Glover  Seth Rogen  Chiwetel Ejiofor  Alfre Woodard  Billy Eichner  John Kani  John Oliver  Beyoncé Knowles-Carter  James Earl Jones 
Valmistustiedot
Valmistusmaa:  Yhdysvallat
Tuotantoyhtiö:   Walt Disney Pictures  Fairview Entertainment 
Levittäjä:  Walt Disney Studios Motion Pictures
Ensi-ilta:   2019-7-99. heinäkuuta 2019 (Hollywood)  2019-7-1717. heinäkuuta 2019 (Suomi)  2019-7-1919. heinäkuuta 2019 (Yhdysvallat)  
Kesto:  118 minuuttia
Alkuperäiskieli:  englanti
Budjetti:  250–260 miljoonaa dollaria
Tuotto:  1,657 miljardia dollaria
Katsojat:  333 532 (Suomessa)
Seuraaja:  Mufasa: Leijonakuningas
Aiheesta muualla
IMDb 
Elonet
AllMovie
Infobox OKNimi-testi OK: 
Leijonakuningas (engl. The Lion King) on vuonna 2019 ensi-iltansa saanut Jon Favreaun ohjaama ja Jeff Nathansonin käsikirjoittama fotorealistisesti tietokoneanimoitu fantasiaelokuva, joka perustuu Disneyn samannimiseen animaatioelokuvaan vuodelta 1994. Elokuvan pääosissa ovat Donald Glover, Seth Rogen, Chiwetel Ejiofor, Alfre Woodard, Billy Eichner, John Kani, John Oliver, Beyoncé Knowles-Carter ja James Earl Jones. Elokuva sai maailmanensi-iltansa Hollywoodissa 9. heinäkuuta 2019. Elokuvateattereihin se ilmestyi Suomessa 17. heinäkuuta 2019 ja Yhdysvalloissa 19. heinäkuuta 2019. Elokuvan esiosa, Mufasa: Leijonakuningas, tulee saamaan ensi-iltansa 20. joulukuuta 2024.
Ääninäyttelijät

Muissa suomenkielisissä rooleissa Matti Holi, Pekka Kuorikoski, Heljä Heikkinen, Nina Tapio, Marika Tuhkala sekä Pinja Rautio. Suomenkielisen version on ohjannut Markus Bäckman ja kääntäneet Pekka Lehtosaari sekä Tuija Korhonen.
Ääninäyttelijät > Elokuvan kappaleiden esittäjät

Kappaleiden esittäjät:
| Alkuperäiset esittäjät | Suomenkieliset esittäjät | Kappale |
| --- | --- | --- |
| Lindiwe Mkhize, Lebo M | Anna Hanski, Katja Aakkula, Nina Tapio, Heljä Heikkinen, Matti Holi, Antti L. J. Pääkkönen, Valtteri Turunen | Elämän tie (Circle of Life) |
| JD McCrary, Shahadi Wright Joseph, John Oliver | Luca Vieri, Lari Halme, Mirella Roininen, Katja Aakkula, Nina Tapio, Heljä Heikkinen, Matti Holi, Antti L. J. Pääkkönen, Valtteri Turunen | Kunhan kruunun saan kuninkaan (I Just Can’t Wait to Be King) |
| Chiwetel Ejiofor | Aku Laitinen, Katja Aakkula, Nina Tapio, Heljä Heikkinen, Matti Holi, Antti L. J. Pääkkönen, Valtteri Turunen | Vallan saan (Be Prepared) |
| Billy Eichner, Seth Rogen, JD McCrary, Donald Glover | Antti Pääkkönen, Joonathan Kettunen, Luca Vieri, Pasi Ruohonen | Hakuna Matata |
| Billy Eichner, Seth Rogen | Antti Pääkkönen, Pasi Ruohonen | Viidakossa nukkuu jellona (The Lion Sleeps Tonight) |
| Beyoncé, Donald Glover, Billy Eichner, Seth Rogen | Antti Pääkkönen, Joonathan Kettunen, Pasi Ruohonen, Paula Vesala | Tunnetko tään rakkauden (Can You Feel The Love Tonight) |
| Lindiwe Mkhize, Lebo M | Katja Aakkula, Nina Tapio, Heljä Heikkinen, Matti Holi, Antti L. J. Pääkkönen, Valtteri Turunen, Jukka Nylund | Elämän tie (repriisi) (Circle of Life (reprise)) |
| Beyoncé | Paula Vesala, Pekka Kuorikoski, Matti Holi, Valtteri Turunen, Jukka Nylund, Katja Aakkula, Marika Tuhkala | Voimaa (Spirit) |
| Seth Rogen | Pasi Ruohonen | Ja sen nimi on Fred (We're Gonna Name Him Fred) |
| Billy Eichner | Antti Pääkkönen | Vieraamme (Be Our Guest) |
Elokuvan suomenkielisen version ohjauksesta vastasi Markus Bäckman ja kääntämisestä Tuija Korhonen.
Tuotanto > Kehitys

28. syyskuuta 2016 Walt Disney Pictures vahvisti Jon Favreaun tulevan ohjaaman ”näytellyn” version Leijonakuninkaasta ja että elokuva sisältäisi animaatioelokuvasta tuttuja lauluja. 13. lokakuuta 2016 raportoitiin, että Disney oli palkannut Jeff Nathansonin käsikirjoittamaan elokuvan. Marraskuussa 2016 Favreau kertoi ComingSoon.netin haastattelussa käyttävänsä Leijonakuninkaaseen paljon enemmän samaa virtuaaliteknologiaa kuin mitä oli käyttänyt Viidakkokirjan toteuttamiseen.
Tuotanto > Roolijako

Helmikuussa 2017 Donald Glover valittiin Simban rooliin, James Earl Jonesin uusiessa Mufasan ääniroolinsa vuoden 1994 elokuvasta. WWE-painijat Big E, Kofi Kingston ja Xavier Woods ovat ilmaisseet halunsa liittyä elokuvan ääninäyttelijäkaartiin. 30. maaliskuuta 2017 julkistettiin, että Beyoncé oli Favreaun suosikkivaihtoehto Nalan rooliin ja että Favreau ja studio olivat tekemään mitä tahansa sovittaakseen elokuvan hänen kiireelliseen aikatauluunsa.  Huhtikuussa 2017 Billy Eichner ja Seth Rogen valittiin Timonin ja Pumban ääninäyttelijöiksi. Heinäkuussa 2017 John Oliver valittiin Zazun ääninäyttelijäksi. Elokuussa 2017 Chiwetel Ejiofor osallistui neuvotteluihin Scarin roolista. Lisäksi Alfre Woodard valittiin Sarabin rooliin ja John Kani Rafikin rooliin. Elokuvan koko päänäyttelijäkaarti paljastettiin marraskuussa 2017 ja samalla vahvistettiin Ejioforin ja Beyoncén valinnat Scarin ja Nalan rooleihin. Marraskuussa 2018 Amy Sedarisin paljastettiin olevan valittu elokuvaan näyttelemään aivan uutta hahmoa.
Tuotanto > Tuotanto

Elokuvan tuotanto käynnistettiin taustakangasnäyttämöllä Los Angelesissa kesällä 2017. Virtuaalituotannon päävastaava Girish Balakrishnan sanoi nettisivuillaan elokuvantekijöiden käyttäneen sekä liikkeenkaappaus- että VR/AR -teknologioita.
Tuotanto > Musiikki

1. marraskuuta 2017 ilmoitettiin että vuoden 1994 elokuvan säveltänyt Hans Zimmer palaa säveltäjäksi.
Elokuvassa kuullaan neljä laulua alkuperäisestä animaatiosta, jotka ovat: ”Can You Feel The Love Tonight?” (”Tunnetko tään rakkauden?”), ”Hakuna Matata,” ”I Just Can’t Wait To Be King” (”Kunhan kruunun saan kuninkaan”) ja ”Circle of Life” (”Elämän tie”). Helmikuussa 2019 kerrottiin, että myös kappale ”Be Prepared” (”Vallan saan”) kuullaan elokuvassa.
Julkaisu

Leijonakuningas sai ensi-iltansa Yhdysvalloissa 19. heinäkuuta 2019, 25 vuotta animaatioversion ensi-illan jälkeen.
Leijonakuningas oli yksi ensimmäisistä Disney+-palveluun tulevista teatteriesityksen saaneista elokuvista Captain Marvelin, Toy Story 4:n ja Frozen II:n ohella.
Elokuva keräsi Suomessa ensimmäisen viiden päivän aikana 72 728 katsojaa. Elokuva oli Suomen kolmanneksi katsotuin vuonna 2019: se keräsi elokuvateattereissa 333 532 katsojaa.
Julkaisu > Markkinointi

Elokuvan ensimmäinen teaser-traileri julkaistiin 22. marraskuuta 2018.
Esiosa

Syyskuussa Deadline Hollywood raportoi, että Barry Jenkins tulisi ohjaamaan elokuvan, jonka oletettiin olevan elokuvan jatko-osa. The Hollywood Reporter kuitenkin raportoi, että elokuva olisikin esiosa, joka kertoisi Mufasan nuoruudesta. Näihin aikoihin Jeff Nathanson, vuoden 2019 Leijonakuninkaan käsikirjoittaja, oli saanut valmiiksi alustavan luonnoksen esiosan käsikirjoituksesta. Elokuussa 2021 Aaron Pierre valittiin nuoren Mufasan ääninäyttelijäksi ja Kelvin Harrison Jr. nuoren Scarin ääninäyttelijäksi. Elokuva julkistettiin virallisesti D23 Expo -messuilla syyskuussa 2022, missä elokuvan viralliseksi nimeksi paljastettiin Mufasa: The Lion King (suomeksi Mufasa: Leijonakuningas). Elokuvan ensi-illaksi on asetettu 20. joulukuuta 2024.
Aiheesta muualla

Leijonakuningas Internet Movie Databasessa (englanniksi)
Luopioisten auto-onnettomuus 1930

Luopioisten auto-onnettomuus tapahtui sunnuntai-iltana 2. maaliskuuta 1930 Luopioisissa kun iltamista palaamassa ollutta väkeä kuljettanut kuorma-auto ajoi jäänottoavantoon ja vajosi järvenpohjaan. Onnettomuudessa kuoli viisi ihmistä.
Kuorma-auto lähti sunnuntai-iltana kuljettamaan iltamaväkeä takaisin Kuohijoen kylään Puutikkalan kylän palokunnantalolla pidetyistä iltamista. Auton kyydissä oli kaikkiaan 13 henkilöä. Kuorma-auto ajoi heikon jääkerroksen peittämään jäänottoavantoon noin 100 metrin päässä Kuohijoen sillan rannasta. Auto vajosi järven pohjaan ja autossa olleista kahdeksan onnistui pelastumaan, heidän joukossaan autonkuljettaja. Onnettomuudessa hukkui kaksi auton kopissa ollutta matkustajaa ja kolme auton lavalla ollutta matkustajaa. Onnettomuuden uhrien ruumiit saatiin naarattua ylös seuraavana päivänä. Poliisikuulustelussa kuljettaja kertoi hiljentäneensä auton vauhtia lähestyessään Kuohijoen rantaa. Hän käänsi sitten auton suuntaa löytääkseen sopivan maalle nousupaikan mutta ajoi tällöin jäänottoavantoon jonka sijaintipaikkaa hän ei ollut muistanut.
Veedon Fleece

| Veedon Fleece Van Morrison |
| --- | --- | --- |

Studioalbumin tiedot
 Äänitetty : Caledonia Studios, Kalifornia   Mercury Studios, New York
 Julkaistu: 1974
 Formaatti: LP
 Tuottaja(t): Van Morrison
 Tyylilaji: folkrock
 Kesto: 47.01
 Levy-yhtiö: Warner Bros. Records
Van Morrisonin muut julkaisut
| It's Too Late to Stop Now 1974 | Veedon Fleece 1974 | A Perriod of Transition 1977 |
Veedon Fleece on pohjoisirlantilaisen laulaja-lauluntekijä Van Morrisonin studioalbumi vuodelta 1974. Albumin on tuottanut Morrison itse yhtiölle Caledonia Productions ja julkaissut Warner Bros. Records.
Levy on äänitetty Kaliforniassa Caledonia-studioilla ja New Yorkissa Mercury-studioilla. Äänittäjinä ovat toimineet Jim Stern, Dahaud ja Jean Shaar sekä Elvin Campbell.
Levykannen taidesuunnittelija on Ed Caraeff ja valokuvaaja Tom Collins.
Kappaleet

Kaikki laulut ovat Van Morrisonin tekemiä. 
 Laulujen julkaisija on Warner Bros. Music.
Sivu 1
Fair Play - 6:12
Linden Arden Stole the Highlights - 2:36
Who Was That Masked Man - 2:42
Streets of Arklow - 4:32
You Don't Pull No Punches, But You Don't Push the River - 8:48
Sivu 2
Bulbs - 4:15
Cul de Sac - 5:42
Comfort You - 4:21
Come Here My Love - 2:18
Country Fair - 5:35
Muusikot

Ralph Walsh - kitara
John Tropea - kitara
David Hayes – basso
Joe Macho – basso
Dahaud Shaar - rummut
Allen Swartzburg – rummut
Nathan Rubin – jouset
Terry Adams - jouset
Jim Rothermel – huilu ja nokkahuilu
Jack Schroer – sopraanosaksofoni
Jeff Labes – kosketinsoittimet, jousten ja puupuhaltimien sovitus
James Trumbo - kosketinsoittimet
Veikko Sinisalon Stipendirahasto

Veikko Sinisalon Stipendirahasto perustettiin 6. päivänä huhtikuuta 1978 Kajaanissa. Se, että rahasto perustettiin Kajaaniin, on sidoksissa "Sana ja Sävel kalevalaisessa Kajaanissa" -tapahtumaan, joka nyttemmin tunnetaan Kajaanin Runoviikkona. Rahasto sai alkunsa, kun taiteilijaprofessori Veikko Sinisalo lahjoitti 1 500 markkaa rahastolle, joka "tukisi nuoria lausujia lausuntataiteen kivikkoisella tiellä sekä pitäisi yleisön mielenkiintoa yllä lausuntataidetta kohtaan". Rahastolle annettiin nimi peruspääoman antajan eli Veikko Sinisalon mukaan. Rahaston alkupääoma muodostui Veikko Sinisalon kahdesta lahjoituksesta sekä Kajaanin kaupungin myöntämästä 2 500 markan lahjoituksesta. Pääomaa edellä mainituista kertyi yhteensä 5 000 markkaa.
Veikko Sinisalon stipendirahasto on niin sanottu epäitsenäinen säätiö, koska se ei ole rekisteröity patentti- ja rekisterihallitukseen. Rahastolla on omat säännöt, jonka henkeä stipendirahaston hoitokunta pyrkii parhaalla mahdollisella tavalla toteuttamaan. Rahaston hoitokunnan kokouksia on pidetty säännöllisesti vuosittain. Stipendirahaston ensimmäinen kokous perustamisensa jälkeen pidettiin 3.7.1978 Kajaanin kulttuuritoimistossa.
Rahaston näkyvin toimintamuoto on Veikko Sinisalon kirkkoiltojen sekä Veikko Sinisalo -kilpailun, aiemmin Vuoden nuori lausuja -kilpailu, järjestäminen. Rahasto on myös Kajaanissa järjestettävien Eino Leino -iltamien taustavoimia.
Veikko Sinisalon kirkkoilta

Veikko Sinisalon kirkkoilta järjestetään vuosittain Kajaanin Runoviikon yhteydessä. Kirkkoiltojen merkitys on rahaston olemassaololle merkittävä, sillä niiden järjestäminen on rahaston ainoa tapa itse aktiivisesti kartuttaa tulojaan.
Veikko Sinisalon kirkkoilta > Historia

Kirkkoiltojen syntyminen ei ollut aivan ongelmatonta, sillä 1970-luvun lopussa ei ollut tapana pitää kirkon ulkopuolisia tilaisuuksia, ainakaan jos ne poikkesivat kirkon evankelisesta sanomasta ja yleisestä uskonnollisesta luonteesta epätradiotionaalisella tavalla. Ensimmäinen Veikko Sinisalon Stipendirahaston järjestämä kirkkoilta aiottiin pitää vuonna 1979, ja se sai kirkon vanhoillisessa siivessä hyvinkin negatiivista palautetta. Veikko Sinisalon käymät keskustelut Kajaanin kirkkoherra Aarne Kyllösen kanssa tuottivat kuitenkin tulosta, ja Kyllösen arvovalta ratkaisi asian rahaston hyväksi - kirkkoillat saivat alkaa. Alusta alkaen kirkkoillat saavuttivat suuren suosion. Ensimmäisellä kerralla kaikki halukkaat eivät edes mahtuneet sisälle kirkkoon. Tästä eteenkinpäin kirkkosali on aina täyttynyt.
Veikko Sinisalon kirkkoilta > Ohjelma

Lähes poikkeuksetta kirkkoilta rakentuu oman kaavansa mukaisesti. Se alkaa musiikilla. Seuraavaksi ohjelmassa on ollut Kajaanin kirkkoherran avauspuheenvuoro. Lausuntaesitykset on sijoitettu piispan puheenvuoron kummallekin puolelle, sillä niillä ei ole ollut mitään säännönmukaista paikkaa. Lausuntaesitysten paikka mietittään joka kerta erikseen riippuen lausujien valitsemista runoista ja teksteistä. Niiden täytyy sopia yhteen ja edetä loogisesti sisällön mukaan. Kirkkoillan päättää aina yhteislauluna laulettu Suvivirsi. Illan päätteeksi Kajaanin seurakunta on järjestänyt kirkkokahvit saurakuntakodissa, jonne on kutsuttu piispan lisäksi kirkkoillan esiintyjät sekä seurakuntalaisia.
Veena

Veena on intialaisen kulttuurin alueella yleinen etunimi, joka on käytössä lähinnä naisilla, mutta jonkin verran myös miehillä.
Tunnettuja miespuolisia Veena-nimisiä

Veena Kuppayyar (1798–1860), intialainen muusikko ja säveltäjä
Veena Venkatagiriyappa (1887–1961), intialainen muusikko